जोमाटो

ज़ोमाटो (अशुद्धोच्चारण: ज़ोमैटो/जोमैटो) एक भारतीय बहुराष्ट्रीय ऑनलाइन रेस्तरां खोजने और खाना मंगवाने वाली कंपनी है, जिसकी स्थापना पंकज चड्ढा और दीपिंदर गोयल ने 2008 में किया था। यह कंपनी अपने साइट और एप के जरिये लोगों को रेस्तरां और उसके मेनू से लेकर उसमें खाने वाले लोगों द्वारा दिये गए समीक्षा को भी दिखाती है और अपनी समीक्षा लिखने और खाना मंगाने की भी सुविधा प्रदान करती है। वर्ष 2019 तक यह 24 देशों के 10,000 से भी ज्यादा शहरों में उपलब्ध है।

इतिहास
इस कंपनी की स्थापना 2008 में फूडीबे नाम से की गई थी, जिसे 18 जनवरी 2010 को जोमाटो (जोमाटो मीडिया पीवीटी एलटीडी) से बदल दिया गया। 2011 में इसने अपने व्यापार का विस्तार भारत में दिल्ली एनसीआर, मुंबई, बैंगलोर, चेन्नई, पुणे और कोलकाता में किया। 2012 में कंपनी ने अपने व्यापार को दूसरे देशों में भी बढ़ाने का फैसला किया और इन देशों में यूएई, श्रीलंका, क़तर, यूके, फिलीपींस और दक्षिण अफ्रीका शामिल था। 2013 में इसने ब्राजील, न्यूजीलैण्ड, तुर्की, इंडोनेशिया में भी अपने एप और साइट को तुर्की, इंडोनेशियाई और अंग्रेज़ी भाषा में लांच किया। 2014 में इसने अपने साइट और एप को पुर्तगाली भाषा शुरू करने के साथ साथ 2015 में अपनी सेवाओं को कनाडा, लेबनान और आयरलैंड में भी शुरू किया।

सन्दर्भ

बाहरी कड़ियाँ
जोमाटो_डॉट_कॉम
जोमाटो ने तीन निवेशकों से 365 करोड़़ रुपये जुटाए (प्रभासाक्षी)

ई-कॉमर्स